b'\n_START_ARTICLE_\nFerdinand Chesarek\n_START_SECTION_\nCivilno \xc5\xbeivljenje\n_START_PARAGRAPH_\nFerdinand Chesarek se je rodil \xc4\x8dasnikarju in dru\xc5\xa1tvenemu delavcu Josephu \xc4\x8ce\xc5\xa1arku in Mariji. Leta 1950 je postal magister poslovnih znanosti na univerzi Stanford.\n_START_SECTION_\nVoja\xc5\xa1ka kariera\n_START_PARAGRAPH_\nLeta 1938 je diplomiral na West Pointu. Med drugo svetovno vojno je bil poveljnik 28. topni\xc5\xa1kega bataljona 8. pehotne divizije; udele\xc5\xbeil se je bojev v Normandiji, Franciji in srednji Evropi._NEWLINE_Med junijem 1948 in aprilom 1950 je slu\xc5\xbeboval v General\xc5\xa1tabu Kopenske vojske ZDA, nato pa je postal pomo\xc4\x8dnik predsednika odbora za strelivo v Pentagonu; ta polo\xc5\xbeaj je zasedal do februarja 1953. Takrat je bil poslan na \xc5\xa0tabni kolid\xc5\xbe Oboro\xc5\xbeenih sil ZDA, kjer je \xc5\xa1olanje kon\xc4\x8dal \xc5\xbee julija istega leta. Isti mesec je bil dodeljen poveljstvu 8. armade._NEWLINE_V \xc4\x8dasu korejske vojne je bil do maja 1954 poveljnik 5. artilerijske skupine._NEWLINE_Januarja 1955 je postal na\xc4\x8delnik kadrovskega oddelka v Pisarni namestnika na\xc4\x8delnika \xc5\xa1taba logistike; ta polo\xc5\xbeaj je zasedal do avgusta istega leta, ko je bil poslan na \xc5\xa1olanje v Nacionalni vojni kolid\xc5\xbe. \xc5\xa0olanje je zaklju\xc4\x8dil junija 1956, ko je postal voja\xc5\xa1ki asistent in operativni \xc4\x8dastnik asistenta sekretarja za obrambo za mednarodne varnostne odnose ter mednarodni konferen\xc4\x8dni koordinator sekretarja za obrambo. Avgusta 1959 je postal na\xc4\x8delnik \xc5\xa1taba komunikacijske cone Kopenske vojske ZDA v Evropi, julija 1960 na\xc4\x8delnik \xc5\xa1taba evropske takti\xc4\x8dne skupine Kopenske vojske ZDA in marca 1961 pa poveljnik 4. logisti\xc4\x8dnega poveljstva Kopenske vojske ZDA._NEWLINE_Oktobra 1962 je bil imenovan za namestnika na\xc4\x8delnika \xc5\xa1taba za logistiko (pripravljenost materiala v Pentagonu in avgusta 1964 za namestnika na\xc4\x8delnika \xc5\xa1taba za logistiko (Programi). Med februarjem 1967 in majem 1968 je bil asistent namestnika na\xc4\x8delnika Zdru\xc5\xbeenega \xc5\xa1taba oboro\xc5\xbeenih sil ZDA. Maja 1968 je bil gostujo\xc4\x8di predavatelj na ve\xc4\x8d britanskih voja\xc5\xa1kih \xc5\xa1olah. 8. julija istega leta je bil imenovan za vi\xc5\xa1jega prestavnika Kopenske vojske ZDA pri voja\xc5\xa1kem \xc5\xa1tabnem komiteju pri OZN._NEWLINE_10. marca 1969 je postal poveljnik Logisti\xc4\x8dnega poveljstva Kopenske vojske ZDAin bil hkrati povi\xc5\xa1an v \xc4\x8din generala s \xc5\xa1tirimi zvezdicami, to je najvi\xc5\xa1ji \xc4\x8din, ki ga je dotlej v ZDA dosegel \xc4\x8dastnik slovenskega rodu (vse do 2013, ko je ta \xc4\x8din prejel tudi Frank Gorenc). Leta 1976 se je upokojil.'